סניף אנוש באום אל פאחם הוקם בשנת 1987 במטרה לספק מענה שיקומי לאוכלוסיית המתמודדים עם פגיעה נפשית באום אל פאחם ובסביבתה. במסגרות הסניף ניתן מענה שיקומי בתחום התעסוקה – מועדון תעסוקתי גברים ומועדון תעסוקתי לנשים ופרויקט תעסוקה נתמכת – ומענה חברתי בתחום הפנאי (מועדון חברתי).
הסניף רואה חשיבות רבה בקשר עם משפחות המתמודדים, מזמן אותם לישיבות ייעוץ, הדרכה ומקיים פעילות לבני משפחתם וילדיהם של המתמודדים כמו ימי כיף, וימי פעילות ופנאי.
המסגרות בסניף פועלות בתוך מבנה שכור באום אל פאחם בשכונת מחאג’נה. המבנה מורכב משלוש קומות, בשטח כולל כ-360 מ”מ, כאשר קומת הביניים משמשת חדר הנהלה וחדר לישיבות צוות ולפעילות קבוצתית. הקומה הראשונה משמשת מרכז תעסוקתי לגברים בשעות הבוקר, ומועדון חברתי בשעות אחר הצהריים. הקומה השנייה משמשת מרכז תעסוקתי לנשים.
חלק ניכר מהצלחת הסניף מסתמך על עבודתם החרוצה של חברי ההנהגה המתנדבת ובראשה ד”ר מוחמד עסלייה. חברי ההנהגה מסייעים בהרחבת הקשת החברתית וחיפוש קשרים מטיבים עם הקהילה.